P6_TA(2006)0607
Burma
Europa-Parlamentets beslutning om situationen i Burma
Europa-Parlamentet,
—der henviser til rapporten af 21. september 2006 fra FN' særlige rapportør, Pinheiro, om situationen
vedrørende menneskerettighederne i Myanmar,
—der henviser til, at FN's Sikkerhedsråd den 15. september 2006 besluttede at sætte Myanmar på sin
formelle dagsorden, og at FN's vicegeneralsekretær for politiske anliggender, Gambari, aflagde besøg i
landet den 9.-12. november 2006 og efterfølgende orienterede Sikkerhedsrådet,
—der henviser til sine tidligere beslutninger om Burma, navnlig beslutningen af 17. november 2005 (1),
—der henviser til Rådets forordning (EF) nr. 817/2006 af 29. maj 2006 om forlængelse af de restriktive
foranstaltninger over for Burma/Myanmar (2),
—der henviser til formandserklæringen fra det sjette Asien-Europa-møde (ASEM), der fandt sted den
10.-11. september 2006 i Helsinki,
—der henviser til forretningsordenens artikel 115, stk. 5,
A. der henviser til, at Det Nationale Råd for Fred og Udvikling (SPDC) fortsat udsætter det burmesiske folk
for forfærdende menneskerettighedskrænkelser såsom tvangsarbejde, forfølgelse af dissidenter, indkaldelse
af børn til militærtjeneste og tvangsflytninger;
B. der henviser til, at Det Nationale Konvent, som første gang blev indkaldt i 1993 for at udarbejde en
forfatning og siden er blevet suspenderet mange gange, den 10. oktober 2006, genoptog sit arbejde, menstadig savner troværdighed på grund af fraværet af demokratisk valgte repræsentanter, heriblandt forNationalforbundet for Demokrati (NLD) og etniske grupper;
C. der henviser til, at NLD's leder, modtager af Nobels Fredspris og af Sakharov-Prisen Aung San Suu Kyi,
har tilbragt 10 af de seneste 16 år i husarrest, en ulovlig foranstaltning, som militærjuntaen forlænger
hvert år;
D. der henviser til, at Burmas naboer bør indtage en mere uforsonlig holdning over for militærjuntaens
overgreb og kræve, at Burma gør fremskridt på menneskerettighedsområdet og indfører demokrati,
E. der henviser til, at over 30 % af alle børn under fem år i Burma lider af fejlernæring, at dødeligheden i
forbindelse med malaria og tuberkulose fortsat er meget høj, at hiv/aids-epidemien har bredt sig til helebefolkningen, og at næsten halvdelen af alle børn i skolealderen aldrig kommer i skole,
F. der henviser til, at den burmesiske regering for nylig beordrede Internationalt Røde Kors (ICRC) til at
lukke sine fem feltkontorer i landet og derved reelt gjorde det umuligt for organisationen at udføre
hovedparten af sit bistands- og beskyttelsesarbejde til fordel for civile borgere, der bor under vanskelige
vilkår i grænseområder;
G. der henviser til, at Burma ifølge INCSR-rapporten (International Narcotics Control Strategy Report) for
2006 er verdens næststørste producent af ulovlig heroin og tegner sig for over 90 % af heroinen fraSydøstasien;
1. fordømmer SPDC, fordi det i de sidste 40 år har udsat det burmesiske folk for en brutal undertrykkelse,
og fordi det har undladt at tage noget som helst væsentligt skridt i retning af demokrati;23.12.2006 C 317 E/902 Den Europæiske Unions Tidende
Torsdag, den 14. december 2006DA
(1) EUT C 280 E af 18.11.2006, s. 473.
(2) EUT L 148 af 2.6.2006, s. 1.
2. nægter at anerkende legitimiteten af noget forfatningsforslag fra Det Nationale Konvent, så længe dette
ikke har deltagelse af NLD eller af andre politiske partier; opfordrer indtrængende Det Nationale Konvent til
at fremlægge en køreplan for demokrati, som afspejler det burmesiske folks reelle ønsker frem for at konsoli-dere militærets greb om magten;
3. kræver en øjeblikkelig og betingelsesløs frigivelse af Aung San Suu Kyi og alle SPDC's øvrige politiske
fanger, der skønnes at omfatte over 1 100 personer;
4. beklager Burmas regerings nylige lukning af fem ICRC-feltkontorer (i Mandalay, Mawlamyine, Hpa-an,
Taunggyi og Kyaing Tong), som reelt gør det umuligt for organisationen at udføre sit humanitære arbejde,
og andre foranstaltninger beregnet til at intimidere de ikke-statslige humanitære hjælpeorganisationer; opfor-drer Burmas regering til at lade disse organisationer arbejde uden indblanding og restriktioner;
5. udtrykker sin stærke fordømmelse af regimets brutale fremfærd over for flere store etniske grupper,
såsom karenerne i det østlige Burma, som har afstedkommet lidelser og intern fordrivelse i stort omfang,idet omkring 82 000 mennesker i det østlige Burma blev tvunget til at forlade deres hjem i 2006, hvilketbringer antallet af internt fordrevne i Burma op på mindst 500 000;
6. bifalder den undersøgelsesmission, som den malaysiske udenrigsminister Sved Hamid Albar har fore-
taget i 2006 til Burma som resultat af den holdning, Sammenslutningen af Stater i Sydøstasien (ASEAN)-landene indtog på deres ellevte møde året før, og forventer, at dette nu vil resultere i mere håndfaste foran-staltninger fra ASEAN-landenes side mod militærjuntaen i Burma;
7. bifalder endvidere Den Internationale Arbejdsorganisation ILO's beslutning om at forelægge sin foruroli-
gelse over SPDC's afskyelige brug af tvangsarbejdere for FN's Sikkerhedsråd og Den Internationale Domstol,
og håber, at denne mere håndfaste strategi vil få SPDC til at bringe denne praksis til ophør;
8. erkender, at EU's målrettede sanktioner ikke har fokuseret på de økonomiske områder, der sikrer
regimet væsentlige indtægter, og at de som følge heraf stadig ikke har fået den ønskede virkning på dem, der
bærer det direkte ansvar for det burmesiske folks lidelser; opfordrer Rådet til at sikre, at alle medlemsstater
strengt håndhæver de gældende restriktive foranstaltninger;
9. opfordrer endvidere Rådet til at udvide sanktionernes anvendelsesområde samt udvide listen over
målpersoner, således at den kommer til at omfatte alle SPDC-ministre, -viceministre, -medlemmer,
-tilhængere og -ansatte og disses familiemedlemmer samt forretningsmænd og andre fremtrædende enkelt-personer med tilknytning til regimet;
10. anmoder indtrængende Kina, Indien og andre lande, som fortsat leverer våben og anden støtte til mili-
tærjuntaen, om at afholde sig herfra og slutte sig til det internationale samfund i dets bestræbelser for atudvirke forandringer til det bedre i Burma;
11. bifalder de sydkoreanske anklagemyndigheders beslutning om at rejse tiltale mod 14 personer, som er
ansat i syv sydkoreanske virksomheder, for at have leveret teknologi og udstyr til det burmesiske regimemed henblik på opførelse af en våbenfabrik i Pyay i det centrale Burma,
12. hilser det endvidere velkomment, at man for nylig i Ban Mae Nai Soi-lejren i det nordvestlige Thailand
har åbnet det første af i alt syv FN-centre for retshjælp til burmesiske flygtninge, der opholder sig i nabo-landet Thailand, og forventer, at der snart vil blive truffet yderligere konkrete FN- foranstaltninger modSPDC;
13. insisterer på, at al bistand til Burma skal leveres via egentlige ikke-statslige organisationer (NGO'er) og
skal nå frem til de mennesker, den er tiltænkt, med mindst mulig inddragelse af SPDC;
14. opfordrer FN's Sikkerhedsråd til at vedtage en bindende resolution, der kræver genoprettelse af demo-
kratiet i Burma og løsladelse af alle politiske fanger, heriblandt Aung San Suu Kyi;
15. pålægger sin formand at sende denne beslutning til Rådet, Kommissionen, medlemsstaternes rege-
ringer, ASEAN-landenes regeringer, Nationalforbundet for Demokrati, Det Nationale Råd for Fred og Udvik-ling og De Forenede Nationers generalsekretær.23.12.2006 C 317 E/903 Den Europæiske Unions Tidende
Torsdag, den 14. december 2006DA